Menontsha yotlhe e e rekwang kwa mafatsheng a kwa ntle mme e tliswa mo Aforika Borwa, le e e dirwang le go rekisiwa mo Aforika Borwa e tshwanetse go kwadisiwa go ya ka Molao wa Ikwadiso wa 36 wa 1947.
motswako wa monontsha o o dirwang ga o a tshwanela go farologana le monontsha o o kwadisitsweng dintlha le mafoko a a kwadilweng mo lebotlolong kgotsa mo thekgwaneng e e tshotseng monontsha ga di a tshwanela go fetolwa kwa ntle ga go fiwa tetla ya go dira jalo ke Mokwadisi melao e e beilweng ka nako ya ikwadiso e tshwanetse go obamelwa ikwadiso ga e a tshwanela go sutisediwa go khamphane kgotsa motho mongwe dilekanyo tsa mabotlolo kgotsa dikgetse tse menontsha e tsenngwang mo go tsona ga di a tshwanela go fetolwa kwa ntle ga go bona tetla mo go Mokwadisi.
Kantoro ya Mokwadisi e romela makwalo ga mmogo le diforomo tsa kopo gangwe ka ngwaga mo bathong botlhe ba ba ikwadisitseng gore ba ntšhwafatse ikwadiso ya bona.
nako ya ntšhwafatso ya ikwadiso ke 1 Diphalane go fitlha ka 30 Sedimonthole.
tlatsa foromo B mo dikhoping di le tharo mme o gatise mafoko ka ditlhakakgolo fela romela setefikeiti sa ikwadiso sa thaego.
o tshwanetse go tlatsa foromo C mme o e romele ga mmogo le foromo A.
Ntšhwafatso e dirwa fa madi a se na go amogelwa.